Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16838

2. Fejezet Vészhelyzeti frekvenciák Bevezető Megjegyzés: — Az összes mozgó szolgálatok vészhelyzeti és biztonsági távközlésére vonatkozó általános feltételeket az ITU Rádióösszeköttetési Szabályzat S30 cikkelye tartalmazza. Az S13 Függelék kijelöli az ilyen helyzetekre alkalmazható frekvenciákat. A Függelék A1 részének 1. szakasza engedélyezi, hogy a légiforgalmi mozgó szolgálatok esetében a kormányok egyéb kölcsönös megállapodást kössenek. Az ICAO Annexek ilyen megállapodásnak minősülnek. 2007/70/II. szám A vészhelyzeti távközlésre kijelölt rádió frekvenciákra vonatkozó nemzetközi előírások és ajánlott gyakorlati eljárások figyelembe vesznek bizonyos eljárásokat, amelyeket az ICAO elfogadott és bizonyos előírásokat, amelyek az ITU Rádióösszeköttetési Szabályzatában szerepelnek. A 10. Annex II. kötete előírja, hogy a levegőben kényszerhelyzetben levő légijármű azt a rádió frekvenciát használja, amelyen az adott időpontban összeköttetést tart fenn a légiforgalmi állomásokkal. Mindazonáltal elismert tény, hogy szükség van egy adott frekvencia vagy frekvencia tartomány kijelölésére, amelyet a légijármű balesete vagy kényszerleszállása után használhat és amelyet az egész világon egységesen alkalmaznak úgy, hogy azon a lehető legtöbb állomás — beleértve az iránymérő állomásokat valamint a tengeri mozgó szolgálati állomásokat is — figyelést tarthasson. A 2182 kHz-es frekvencia is biztosítja a távközlési összeköttetés lehetőségét a légijármű és a tengeri mozgó szolgálati állomások között. Az ITU Rádióösszeköttetési Szabályzat az S13 Függelék A2 részében előírja, hogy a 2182 kHz-es frekvencia az 1605 kHz és 4000 kHz közötti tartományban üzemelésre jogosított hajó, légijármű és mentőtutaj állomások számára kijelölt nemzetközi rádiótávbeszélő vészfrekvencia, amelyen segítséget kérhetnek a tengeri szolgálatoktól. A műhold segítségével felderíthető és lokalizálható vészhelyzeti helyjeladó berendezésekkel (ELT) kapcsolatosan a Rádióösszeköttetési Szabályzat engedélyezi az ilyen berendezések használatát, amelyeket az ITU műholdas vészhelyzeti helyjeladó rádió-berendezéseknek (EIPRB) nevez. A Rádióösszeköttetési Szabályzat S13 Függelék A2 részében meghatározza, hogy a 406 — 406.1 MHz-es hullámsávot kizárólag az ilyen, a földről az világűr felé sugárzó műholdas vészhelyzeti helyjeladó rádióberendezések használhatják. Az ITU engedélyezi a 4125 kHz-es frekvencia használatát is, hogy lehetővé tegyék a tengeri mozgó és a légijármű állomások közötti összeköttetés fenntartását vészhelyzet esetében. A jelenleg érvényes ITU Rádióösszeköttetési Szabályzat (RR S5.130 és S13 Függelék) engedélyezi, hogy a 4125 kHz-es vivőfrekvenciát a légi-jármű állomások a tengeri mozgó szolgálattal való vészhelyzeti és biztonsági összeköttetés céljára használhatják. Az RR S5.115 alapján a 3023 kHz és 5680 kHz légiforgalmi mozgó szolgálati (R) frekvenciák a tengeri mozgó szolgálatokkal együtt végzett kutató és mentő tevékenységre felhasználhatók. Ehhez hasonlóan 500 kHz-es (RR S5.83) nemzetközi Morse rádiótávíró vészfrekvenciát használják a 415 kHz és 535 kHz közötti tartományban üzemelésre jogosított hajó, légijármű és mentőtutaj állomások, amikor azok segítséget kérnek a tengeri szolgálatoktól (RR S13 Függelék 2A. rész). A mentőtutaj állomások vonatkozásában a Rádióösszeköttetési Szabályzat a következő frekvenciák használatát engedélyezik, amennyiben a mentőtutaj állomás az alábbi üzemi frekvencia tartományokban vagy ezek közül bármelyikben működik (RR S13 Függelék 2A. rész): Üzemi frekvencia tartomány Kijelölt vészfrekvencia 415 — 535 kHz 500 kHz 4000 — 27500 kHz 8364 kHz 1605 — 2850 kHz 2182 kHz 117.975 — 137 MHz 121.5 MHz 235 — 328.6 MHz 243 MHz 2.1 A vészhelyzeti helyjeladó berendezések kutatás és mentés céljaira kijelölt frekvenciái 2.1.1 2005 január 1-ig a 6. Annex I., II. és III. részeiben található előírások alapján a légijármű fedélzetén szállított vészhelyzeti helyjeladó berendezések a 406 MHz és a 121.5 MHz frekvenciák egyikén (121.5 MHz) vagy mindkettőn üzemeljenek. 2007/70/II. szám 2.1.2 A 6. Annex I., II. és III. részeiben található előírások alapján 2002 január 1-én vagy ezt követően felszerelt és a légijármű fedélzetén szállított vészhelyzeti helyjeladó berendezések úgy a 406 MHz mint a 121.5 MHz frekvenciákon üzemeljenek. 2.1.3 2005 január 1-ét követően a 6. Annex I., II. és III. részeiben található előírások alapján a légijármű fedélzetén szállított vészhelyzeti helyjeladó berendezések úgy a 406 MHz mint a 121.5 MHz frekvenciákon üzemeljenek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes